Xander en regspan 'op goeie voet uitmekaar' | Maroela Media
Die moordbeskuldigde Xander Bylsma (20) en sy regspan is "op 'n goeie voet uitmekaar".
Bylsma se verhoor het Maandag hervat en sy regsverteenwoordigers het Woensdag aan die saak onttrek.
Bylsma word van die moord op sy eksmeisie, Sharnelle Hough (17,) en haar boesemvriendin, Marna Engelbrecht (16), aangekla.
Adriaan Janse van Rensburg, Bylsma se prokureur, het aan Maroela Media bevestig dat hy en sy kollega, adv. Niven Rai, hulle aan die saak onttrek het, maar sê daar is geen kwade gevoelens tussen hulle en Bylsma nie.
"Aangesien die saak teen mnr. Bylsma steeds hangend is, kan ek ongelukkig nie uitbrei oor die rede hoekom ons onttrek het nie. Daar was 'n vertrouensbreuk en ons kon dus nie voortgaan nie," het Janse van Rensburg gesê.
Bylsma het vandeesweek in die hooggeregshof in Mmabatho getuig.
Dit is die tweede regspan van Bylsma wat aan die saak onttrek. Bylsma se eerste prokureur het ook vroeër vanjaar onttrek weens 'n vertrouensbreuk en sy eerste advokaat, Ferdie van Heerden, het hom al verlede jaar aan die saak onttrek.
Volgens Janse van Rensburg sal die saak teen Bylsma op 29 Julie hervat wanneer hy kans gehad het om 'n nuwe regspan aan te stel. "Hy is steeds onder eed maar die regter het beveel dat hy met sy nuwe regspan mag konsulteer. Die saak sal net voortgaan [met die] binneverhoor – dit hoef darem nie van voor af te begin nie," het hy gesê.
Adv. Niven Rai, Xander Bylsma se regsverteenwoordiger, het van die saak onttrek (15 Maart 2019). Foto: Mariné Lourens
Bylsma is ure daarna in hegtenis geneem nadat Chris Saunders, 'n private speurder, hom na die polisiestasie op Vryburg geneem het.
'n Binneverhoor is tans aan die gang om te bepaal of 'n bekentenis wat Bylsma in die bakkie op pad na die polisiestasie aan Saunders gemaak het, wat ook op band vasgevang is, as bewysstuk toegelaat mag word. Bylsma voer aan dat Saunders hom gedreig het om dié bekentenis af te lê en hom voorgesê het wat om te sê. Saunders ontken dit.
Maroela Media het vroeër berig Bylsma se stem kan op die bandopname gehoor word waar hy aan Saunders sê Marna het die betrokke aand eerste gesterf, maar dat hy daarna nog wou probeer om dinge tussen hom en Sharnelle uit te praat. In die bandopname verduidelik Bylsma hoe hy die nylontou om Sharnelle se nek gebind en haar by die trapreling laat afsak het.
"Ek het 'n knoop gemaak om die trappe se ding. Toe ryg ek die tou deur en toe sit ek die tou om haar nek. Toe stamp ek haar af," sê Bylsma in die bandopname.
Later beweer hy egter Sharnelle wou nie meer lewe nie.
"Op goeie voet uitmekaar….geen kwade gevoelens…..vertrouensbreuk". Hoe versoen die uitsprake?.
Die saak word nou uitgerek. Hoe sê ń Adv. -ek wil jou waarheid hoor. Ek het maklike oplossing. Gee die arm jong man borgtog. Verkieslik in Vryburg. Daarna gaan ñ klomp in Vryburg se waarheid gehoor moet word. Ek sou dit nie oorleef as so iets ooit met my dogters gebeur. Klink soos Griekwastad se moorde. Wat gaan aan met bitter min klein groepie jong mans? Net soos Griekwastad lyk die ou soos ñ gawe man.
iets maak glad nie sin nie – hoe is dit dat hy altwee meisies vermoor het? hoekom het een nie weggehardloop nie?! vir wie beskerm hy??
Derde onttrekking en die hof laat dit toe om aan die neus rondgelei te word ? Stel 'n staats advokaat aan en dan hoef niemand 'n spaar bussie te skud nie .